open-index/open-wikipedia-markdown huggingface dataset:
Tillandsiat

**Tillandsiat** eli **eliaksenkukat** (*Tillandsia*) on ananaskasvien heimoon kuuluva kasvisuku, johon kuuluu noin 640 lajia. Huonekasvina käytettyjä lajeja kutsutaan myös *ilmakasveiksi*. Tillandsiat kasvavat pääasiassa Amerikan trooppisilla ja subtrooppisilla alueilla. Useimmat lajit ovat päällyskasveja, ja ne kasvavat etenkin puiden rungoilla ja oksilla. Ne saavat kaiken tarvitsemansa ilmasta käsin sateen ja erilaisen putoavan orgaanisen aineksen muodossa, ja niiden juurten ainoa tehtävä on kiinnittää kasvi alustaansa. Linné nimesi tillandsiat suomalaisen lääkärin ja kasvitieteilijän Elias Tillandzin (aiemmin Tillander, 1640–1693) mukaan.

Eliaksentillandsia (*T. cyanea*) on suosittu viherkasvi. Muitakin tillandsioita kasvatetaan toisinaan huonekasveina, jolloin ne kiinnitetään sopivalle alustalle (ei kuitenkaan multaan) ja kastellaan sumuttamalla mieluiten sadevedellä. Veteen lisätään kasvukaudella kahden viikon välein hieman lannoitetta, jolloin kasvi saattaa alkaa kukkiakin.

## Lajeja
Tillandsioiden sukuun kuuluvia lajeja on noin 640.
* *[[Tillandsia cyanea]]* – eliaksentillandsia
* *[[Tillandsia flabellata]]* – sormitillandsia
* *[[Tillandsia harrisii]]* – guatemalantillandsia
* *[[Tillandsia ionantha]]* – käpytillandsia
* *[[Tillandsia kammii]]* – hondurasintillandsia
* *[[Tillandsia kautskyi]]* – brasiliantillandsia
* *[[Tillandsia mauryana]]* – meksikontillandsia
* *[[Tillandsia recurvata]]* – jäkälätillandsia
* *[[Tillandsia sprengeliana]]* – riontillandsia
* *[[Tillandsia sucrei]]* – purskutillandsia
* *[[Tillandsia usneoides]]* – naavatillandsia eli espanjansammal
* *[[Tillandsia xerographica]]* – salvadorintillandsia

## Lähteet

## Aiheesta muualla
* Suomen Lajitietokeskus: Tillandsiat – ''Tillandsia''
Camaxtli

**Camaxtli**, joka tunnetaan myös nimellä Mixcoatl-Camaxtli-Xocotl, oli metsästyksen, sodan, kohtalon ja tulen (jonka hän keksi) jumala asteekkien ja mayojen mytologioissa. Hän oli yksi neljästä luojajumalasta, jotka loivat Maan. Chichimeekit pitivät häntä heimojumaluutenaan. Hän johti ihmisuhrit ja taisteluissa kuolleet soturit itäiselle taivaalle, jossa heistä tuli tähtiä.
Vällingby

**Vällingby** on yksi Tukholman kaupunginosista. Se on osa Hässelby-Vällingbyn kaupunginosa-aluetta. Vällingbyn asukasluku on noin 6700 henkeä. 

Kaupunginosan kaava oli arkkitehti Sven Markeliuksen ja Göran Sidenbladhin laatima ja sen ensimmäinen versio hyväksyttiin vuonna 1950. Tavoitteena oli luoda eheä kaupunkirakenne sisällyttäen siihen asuin- ja työpaikka-alueet sekä palvelut tarjoava keskusta. Tästä mallista on käytetty nimitystä ABC-kaupunki, lyhenne ruotsin kielen sanoista *arbetsplatser*, *bostäder* ja *centrum*. Mallilla ei kyetty kuitenkaan vastaamaan yhä kasvaneeseen asuntopulaan jolloin seuraavaksi ratkaisuksi luotiin ns. miljoonaohjelma. Vällingby on tunnettu ulkomaita myöten lähiörakentamisen tyyppiesimerkkinä. Ostoskeskus valmistui vuonna 1954.

Kaupunginosassa on Vällingbyn metroasema.

## Lähteet

## Aiheesta muualla

* Stockholms stadsmuseum: Vällingby
ABC-kaupunki

**ABC-kaupunki** oli ruotsalainen kaupunkisuunnitteluperiaate, jossa asuminen, työpaikat ja peruspalvelut oli sijoitettu lähelle toisiaan samalle alueelle. Nimi tulee ruotsin kielen sanoista *arbete*, *bostad* ja *centrum* ('työ, asunto, keskusta'). ABC-kaupunkeja rakennettiin Ruotsiin 1950-luvulta alkaen. 

Tukholman vuoden 1952 yleiskaavassa varauduttiin suureen väestönkasvuun seuraavina vuosikymmeninä. Ratkaisuksi esitettiin satelliittikaupunkeihin perustuvaa ja raideverkon varaan rakentuvaa nauhamaista rakennetta, jossa palveluiltaan eritasoiset naapurustoyksiköt järjestäytyisivät hierarkkisesti suhteessa toisiinsa. Jokaiselle kaupunginosalle olisi ollut oma keskuksensa, ja jokaiselle kaupunginosaryhmälle oma aluekeskuksensa. Näistä varhaisista satelliittikaupungeista tunnetuimmat olivat ABC-periaatteella rakennetut aluekeskukset Vällingby ja Farsta. Varhaiset ABC-kaupungit rakentuivat metroaseman ympärille sijoittuneen laajan kävelyalueen ympärille. Vaikka alueilla sijaitsikin paljon palveluita, työpaikkatavoitteista jäätiin jälkeen. 

ABC-kaupungit eivät ratkaisseet Ruotsin sotien jälkeistä asuntopulaa. Vuonna 1965 Ruotsin eduskunta päätti miljoonaohjelmaksi nimetystä asuntotuotanto-ohjelmasta, jonka tarkoituksena oli luoda miljoona uutta asuntoa vuosina 1964–1975. Suurin osa asunnoista rakennettiin kerrostalolähiöihin.

## ABC-kaupunkeja
*Skärholmen
*Vällingby

## Katso myös
*Kompaktikaupunki

## Lähteet
*
**Söderström, Panu: Tukholman kehityskuva. s. 62–82
### Viitteet
Break the News

__NOTOC__
**Break the News** on ruotsalaisen *[[Idol 2004]]* -tv-ohjelmasta tähdeksi nousseen poplaulajan, Darinin, kolmas studioalbumi, joka julkaistiin 22. marraskuuta 2006. Albumi debytoi Ruotsissa Sverigetopplistanin ensimmäisellä sijalla.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Lähteet
Anshar

**Anshar** tai **Anšar**, joskus myös **Anshur**, on Seemiläisen mytologian taivaan jumala. Ansharin nimi tarkoittaa "taivaanvahvuus" tai "taivaan horisontti". Babylonialaisessa luomistarussa Enūma Eliš hän on sisarensa Kisharin (Kišar) aviomies. Kisharin nimi merkitsi "maankamara" tai "maan ääri". He seurasivat alkumerestä ensimmäisinä ilmaantuneita Lahmua ja Lahamua. Vesi tuli hedelmälliseksi, kun makean veden alkujumalan Apsûn ja suolaisen veden alkujumalattaren Tiamatin vedet sekoittuivat maailmaa edeltäneessä kaaoksessa. Anshar ja Kishar olivat puolestaan taivaan jumala Anin vanhemmat. Sargon II:n valtakaudella assyrialaiset omaksuivat hänet osaksi omaa luomismyyttiään. Tässä versiossa Ansharin puoliso on Ninlil.

## Lähteet
* Cotterell, Arthur: Maailman myytit ja tarut. WSOY 1996. 
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Birchin ja Swinnerton-Dyerin konjektuuri

**Birchin ja Swinnerton-Dyerin konjektuuri** on avoin matemaattinen ongelma, joka liittyy rationaalisiin pisteisiin elliptisellä käyrällä. Rationaaliset pisteet tarkoittavat pisteitä, joiden koordinaatit ovat rationaalilukuja. Birchin ja Swinnerton-Dyerin konjektuuri on yksi seitsemästä Clay-instituutin Millennium-ongelmasta. Sen ratkaisusta Clay-instituutti on luvannut miljoona Yhdysvaltain dollaria. Konjektuurin loivat brittiläiset matemaatikot Bryan John Birch ja Peter Swinnerton-Dyer 1960-luvun alkupuolella tutkiessaan elliptisten käyrien rationaalisia pisteitä tietokoneavusteisesti. Birchin ja Swinnerton-Dyerin konjektuuri oli ensimmäisiä matemaattisia otaksumia, joiden synnyssä tietokoneet olivat merkittävässä roolissa.

## Taustaa
Elliptinen käyrä voidaan määritellä yhtälön y^2 = x^3 +ax+b avulla. Tavoitteena on löytää pisteet y ja x, jotka ovat molemmat rationaalilukuja ja samalla toteuttavat kyseisen yhtälön. Näitä rationaalisia pisteitä voi yleisesti ottaen olla mikä tahansa määrä nollasta äärettömään eri tilanteissa. Osoittautuu, että rationaalisten pisteiden löytäminen elliptiseltä käyrältä on vaikeaa. Toiveena on, että Birchin ja Swinnerton-Dyerin konjektuuri auttaa näiden pisteiden löytämisessä.

Ongelma rationaalisten pisteiden löytämisestä elliptiseltä käyrältä muistuttaa Fermat'n viimeistä teoreemaa. Fermat'n viimeinen teoreema todistettiinkin lopulta elliptisten käyrien avulla ja se liittyy samaan matematiikan alaan kuin Birchin ja Swinnerton-Dyerin konjektuuri.

## Väite
Birchin ja Swinnerton-Dyerin konjektuuri käsittelee elliptiseen käyrään *E* liittyvää L-funktiota. L-funktion määritelmää ei voida esittää lyhyesti, joten sitä ei anneta tässä. Sen arvoja kuitenkin kyetään laskemaan moderneilla matemaattisilla laskentaohjelmistoilla. Helpoimmassa muodossaan konjektuurin väite on seuraava: 

* Elliptisellä käyrällä on ääretön määrä rationaalisia pisteitä jos ja vain jos siihen liittyvälle L-funktiolle pätee L(1)=0.

Konjektuuri kokonaisuudessaan kertoo kuitenkin vielä enemmän rationaalisista pisteistä. Konjektuuri liittää L-funktion pisteen 1 ympärillä kehitetyn Taylorin sarjan ensimmäisen nollasta poikkeavan termin asteen siihen, kuinka tiheästi käyrällä on rationaalisia pisteitä. Kaikkein tiukimmassa muodossaan konjektuuri ennustaa myös Taylorin sarjan ensimmäisen nollasta poikkeavan termin kertoimen. Jos tämä muoto pitää paikkansa, se voisi antaa tehokkaan tavan löytää rationaalisia pisteitä elliptisellä käyrällä.

## Lähteet
Buys-Ballot’n laki

**Buys-Ballot’n laki** on tuulta ja matalapainetta koskeva nyrkkisääntö.

Buys-Ballot’n lain mukaan kun pohjoisella pallonpuoliskolla kääntää selän tuulta vasten, niin matalapaineen keskus on vasemmalla. Vastaavasti korkeapaineen keskus sijaitsee oikealla, eteläisellä pallonpuoliskolla päinvastoin. Laki pätee vapaassa ilmakehässä, mutta lähellä maanpintaa ilmavirtauksen ja maanpinnan välinen kitka muuttaa suuntaa eikä tuulen ja painegradientin välinen kulma ole enää suora, vaan matalan keskus on etuviistossa vasemmalla.

Lain avulla voi seurata matalapaineen ja korkeapaineen liikkumista. On muistettava, että se pätee vain laajoihin tuulijärjestelmiin, ei paikallisiin tuuliin.

## Lähteet
*Sää, Seija Paasonen, WSOY

### Viitteet
Jean-Louis Garcia

**Jean-Louis Garcia** (s. 20. syyskuuta 1962 Ollioules) on ranskalainen jalkapallovalmentaja ja entinen maalivahti.  

## Ura

Garcia pelasi urallaan AS Cannes'ssa, AS Monacossa, SO Châtelleraudais'ssa, AS Nancy-Lorrainessa sekä FC Nantes'ssa. Hänen uransa oli melko hyvä, suurimpana yksittäisenä tappiona hän joutui antautumaan viidesti ottelussa Bayer 04 Leverkusenia vastaan 1995 pelatessaan FC Nantes'n maalilla.

Garcia aloitti valmennusuransa FC Nantes'n apuvalmentajana 1995–1998. Hän siirtyi 1999 valmentamaan FC Girondins de Bordeaux'n reservijoukkuetta. 2003 hänestä tuli Sporting Toulon Varin päävalmentaja. Hän valmensi seuraa kesään 2006 saakka ennen siirtymistään SCO Angersin päävalmentajaksi. 

Angersissa Garcia on tehnyt resursseihin nähden hyvää työtä nostaen seuran debyyttikautensa päätteeksi Ligue 2:een. Kaudella 2007/08 Angers sijoittui Ligue 2:ssa sijalle 10 ja France Football valitsi Garcian sarjatason vuoden valmentajaksi. Tammikuussa 2009 Garcia allekirjoitti kesään 2012 ulottuvan jatkosopimuksen Angersin kanssa. 

Huhtikuussa 2011 L'Equipe uutisoi, että Garcia olisi ehdolla AS Nancy-Lorrainen tai FC Girondins de Bordeaux'n päävalmentajaksi kauden 2010/11 jälkeen.  Lopulta Garcia jättikin Angersin vuosi ennen sopimuksensa päättymistä ja siirtyi liigasta pudonneen RC Lensin päävalmentajaksi.  Garcian debyyttikausi Lensissä sujui kehnosti ja pikaista paluutaa liigaan tavoitellut joukkue jäi vasta sijalle 12. Kausi 2012/13 alkoi myös nihkeästi ja Garcia sai potkut syyskuun lopulla 2012, kun Lens oli voittanut vain yhden kahdeksasta pelatusta ottelusta. 

Lokakuun lopussa 2013 Garcia palasi valmennustehtäviin LB Châteauroux'n päävalmentajana.  Kausi sujui seuralta heikosti, eikä Garcia onnistunut toivotusti kääntämään kurssia paremmaksi. Kauden päätteeksi LB Châteauroux putosi Nationaliin ja Garcia jätti tehtävänsä. 

Kesäkuussa 2015 Garciasta tuli Ranskan CFA:ssa pelanneen Grenoble Footin päävalmentaja.  Garcia luotsasi Grenoblen ainoaksi jääneellä kaudellaan 2015/16 CFA:n B-lohkon toiseksi. Nousuun oikeuttanut lohkovoitto jäi lopulta kolmen pisteen päähän. Kauden jälkeen Garcia siirtyi Ligue 2:een pudonneen ESTAC Troyes'n päävalmentajaksi. Garcian johdolla Troyes sijoittui kaudella 2016/17 Ligue 2:ssa kolmanneksi ja voitettuaan Lorientin nousukarsinnoissa se palasi takaisin pääsarjatasolle. Kaudella 2017/18 Troyes taisteli sarjapaikastaan, mutta joutui tyytymään liigan 19. sijaan ja putosi kauden päätteeksi takaisin Ligue 2:een. Kauden jälkeen Garcia jätti tehtävänsä.

Kesäkuussa 2019 Garcia aloitti AS Nancyn päävalmentajana kaksivuotisella sopimuksella.

## Lähteet
My Fair Lady

**My Fair Lady** on musikaali, jonka on käsikirjoittanut Alan Jay Lerner. Hän vastaa myös laulujen sanoituksista. Musiikin musikaaliin on säveltänyt Frederick Loewe. Musikaali pohjautuu George Bernard Shaw’n näytelmään *[[Pygmalion (näytelmä)|Pygmalion]]*. Musikaalin ensiesitys Broadwaylla vuonna 1956 oli suuri menestys. Sitä on esitetty menestyksekkäästi eri puolilla maailmaa, ja siitä on tehty myös samanniminen elokuvasovitus vuonna 1964.

Suomessa musikaali sai ensi-iltansa Helsingin Ruotsalaisessa teatterissa, ja pääosissa siinä näyttelivät Liisa Tuomi ja Leif Wager. Musikaalin suomensi Reino Helismaa.

Vuonna 2007 musikaalin alkuperäistuotannon esiintyjien vuonna 1957 tekemä soundtrack-albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

## Juoni
Musikaali kertoo englantilaisesta Eliza-nimisestä tytöstä, jolla on kasvot kuin enkelillä mutta käytös ja kieli kuin katupojalla. Kieltentutkija Henry Higgins lyö ystävänsä kanssa vetoa, pystyykö hän kouluttamaan Elizasta puolessa vuodessa salonkikelpoisen kaunottaren. Higgins on vannoutunut poikamies, mutta lopulta Higgins ja Eliza lyöttäytyvät yhteen.

## Lähteet
Huehueteotl

**Huehueteotl** (käännettynä "*vanha, ikääntynyt jumala*") on mesoamerikkalainen jumala, joka kuuluu esikolumbiaanisten kulttuurien jumalistoon, liittyen erityisesti asteekkien ja muitten saman alueen vanhojen kulttuurien mytologiaan. Häntä kutsutaan joskus myös Ueueteotl:iksi. Huehueteotl liittyy kiinteästi lähinnä pienen alueen kulttuureihin, mutta häneen liittyviä ikoneita ja kuvia on löydetty arkeologisilta kaivauksilta eri puolilta Mesoamerikkaa. Huehueteotl liitetään usein asteekkien Xiuhtecuhtli-jumalaan, joka puolestaan liitetään tuleen. Joskus heidät rinnastetaankin vain yhdeksi jumaluudeksi, Xiutecuhtli-Huehueteotliksi. Huehueteotl kuvattiin karikatyyrimäisesti vanhana, jopa vanhuudenheikkona olentona, ja Xiutecuhtli nuorekkaampana ja tarmokkaampana.
José Pasqualetti

**José Pasqualetti** (s. 27. syyskuuta 1956 Bastia, Korsika) on ranskalainen jalkapallovalmentaja ja entinen pelaaja. 

Pasqualetti toimi elokuusta 2008 helmikuuhun 2009 AC Ajaccion päävalmentajana.  Huhtikuussa 2010 hänestä tuli FC Istres'n päävalmentajana.  Pasqualettin johdolla Istres taisteli sijoituksista Ligue 2:n keskikastissa sijoittuen parhaimmillaan yhdeksänneksi. Kaudella 2013/14 joukkue vajosi putoamiskamppailuun ja lopulta Pasqualetti sai potkut maaliskuun lopussa 2014. 

**Seurat pelaajana**

*  1968–1974 SC Bastia juniorit
*  1974–1977 SC Bastia
*  1977–1979 Olympique Alès
*  1979–1982 Montpellier Hérault SC
*  1982–1984 Olympique Lyonnais
*  1984–1986 AS Béziers
*  1986–1990 Olympique Alès

**Seurat valmentajana**

*  1992–9/1996 Olympique Alès
*  1998 SC Bastia
*  1999–2002 SC Bastia reservijoukkue
*  2002–2004 SC Bastia apuv.
*  10/2004–12/2005 AC Ajaccio apuv.
*  1/2006–6/2006 AC Ajaccio 
*  10/2006–2008 CS Sedan Ardennes
*  8/2008–2/2009 AC Ajaccio
*  4/2010– FC Istres

## Lähteet
Pat Verbeek

**Patrick ”Pat” Verbeek** (s. 24. toukokuuta 1964 Sarnia, Ontario, Kanada) on kanadalaissyntyinen jääkiekkoilija, joka on pelannut NHL-liigan seuroissa New Jersey Devils, Hartford Whalers, New York Rangers, Dallas Stars ja  Detroit Red Wings. Hänen tehopisteensä 1982–2002 kestäneellä uralla NHL:n runkosarjassa olivat 1424 ottelussa 522 maalia ja 541 maalisyöttöä, joista kertyi 1 063 pistettä. Jäähyjä hänelle tuomittiin 2 905 minuuttia. Verbeek on ainoa sekä yli 500 maalia tehnyt että yli 2 500 jäähyminuuttia kerännyt NHL-pelaaja.

Hänen lisänimensä pelaajana oli *The Little Ball of Hate*. Oman pelaajauransa jälkeen Verbeek on toiminut pelaajatarkkailijana. Vuodesta 2010 alkaen hän on työskennellyt Tampa Bay Lightningin pelaajatarkkailijana, mitä ennen hän työskenteli vuodesta 2006 Detroit Red Wingsissä. Sukutaustaltaan hän on kanadanhollantilainen, sillä Verbeekin isä muutti Kanadaan Alankomaista.

## Saavutuksia ja palkintoja
* OHL:n vuoden tulokas 1982
* pelasi ssa 1991 ja 1996
* Hartford Whalersin kapteeni 1992–1995
* Stanley Cup -voittaja 1999

## Tilastot

## Katso myös
* Luettelo 1000 tehopistettä saavuttaneista NHL-pelaajista
* Luettelo 500 NHL-maalia tehneistä pelaajista

## Lähteet
* 
### Viitteet

## Aiheesta muualla
*
Ruth Fuchs

**Ruth Fuchs** (o.s. **Gamm**, s. 14. joulukuuta 1946 Egeln, Saksa – 20. syyskuuta 2023 Jena, Thüringen, Saksa) oli saksalainen keihäänheittäjä ja poliitikko. Hän edusti urheilu-urallaan Itä-Saksaa ja voitti kahdesti olympiakultaa.

Fuchs voitti naisten keihäänheiton olympiakultaa Münchenissä 1972 ja Montrealissa 1976 sekä sijoittui Moskovan 1980 olympialaisissa kahdeksanneksi. Hän teki kuusi kertaa keihäänheiton maailmanennätyksen vuosina 1972–1980, parhaana ennätystuloksenaan 69,96&nbsp;m. Hän saavutti pronssimitalin Helsingin EM-kilpailuissa 1971 sekä Euroopan mestaruuden Roomassa 1974 ja Prahassa 1978.

Fuchs siirtyi politiikkaan urheilu-uransa jälkeen. Hän oli Saksan liittopäivillä Demokraattisen sosialismin puolueen (nyk. Vasemmisto) edustajana vuodet 1990 ja 1992–2002.

## Lähteet
Iranin avaruusjärjestö

**Iranin avaruusjärjestö** () on Iranin islamilaisen tasavallan avaruustoimintaa johtava valtion organisaatio. 

Avaruusjärjestön pääjohtaja on tietoliikenne- ja informaatioteknologiaministeriön apulaisministeri tai valtiosihteeri. Organisaatio perustettiin johtamaan Iranin ilmailu- ja avaruustekniikan tutkimustyötä. Avaruusteknologian keskeisiin alueisiin kuuluu kaukokartoitus. Iranin avaruusjärjestö toimii Iranin avaruusneuvoston suuntaviivojen puitteissa. Avaruusneuvosto perustettiin rauhanomaisen avaruustoiminnan kehittämistä ja rahoittamista varten .

Merkittävä osa Iranin avaruusohjelmasta on keskittynyt kantoraketin kehittämiseen. Toinen puoli on satelliittien kehitys. Sina-1-satelliitti laukaistiin Venäjältä vuonna 2005. Vuoteen 2010 mennessä Iran pyrki laukaisemaan viisi satelliittia.

Iranin pääasiallinen avaruuskeskus on Shahrud (aiemmalta nimeltään Emamshahr), josta on tehty mm. Shahab 3-raketin ballistisia lentoja. Qom on toinen avaruuskeskus. Helmikuussa 2011 satelliittikuvakeskus aloitti toimintansa. 

Iranin avaruusjärjestön johtaja ilmoitti vuonna 2005, että Iran pyrkii kahdeksan suurimman avaruusmaan joukkoon. Seuraavina viitenä vuotena Iran panostaa 500 miljoonaa dollaria avaruusohjelmaan.    

Vuonna 2020 julkaistun avaruusuhkia analysoineen raportin mukaan avoimen lähdekoodin tiedot eivät osoittaneet, että Iran yrittäisi kehittää suoraan kohtaavaa tai kiertorataan asettuvaa ASAT-aseita. Raportin julkaisuun mennessä Iran avaruusjärjestö koordinoi ballistisen ohjusteknologiaa, johon tulevaisuuden suoraan kohtaava kineettinen ASAT-kyky voisi perustua.    

## Katso myös
* Iranin avaruusohjelma

## Lähteet

## Aiheesta muualla
*Iran Space Agency website 
*Iran space program
*Shahab SLV
*Aerospace Industries Organization 
*Iranin panostus
How the West Was Won

**How the West Was Won** on englantilaisen rockyhtyeen Led Zeppelinin livealbumi. Se julkaistiin kolmen CD:n pakettina 27. toukokuuta vuonna 2003. Levyllä kuultavat kappaleet on nauhoitettu Led Zeppelinin Yhdysvaltain kiertueella 1972 (L.A. Forum 25. kesäkuuta ja Long Beach Arena 27. kesäkuuta). Yhtyeen kitaristi Jimmy Page on maininnut Led Zeppelinin olleen näihin aikoihin parhaimmillaan.

How the West Was Won on vuonna 1979 julkaistun In Through the Out Doorin jälkeen Led Zeppelinin ensimmäinen albumi, joka on yltänyt Billboard 200 -listan ykköspaikalle.

## Kappaleet
### CD1
# 
# 
# 
# 
# 
# 
# 
# 
# 
# 

### CD2
# 
# 
# 
# 

### CD3
# 
# 
# 
# 

## Henkilöt levyn takana
*Led Zeppelin:
**Jimmy Page – Akustiset- ja sähkökitarat, tuottaja
**Robert Plant – Laulu ja huuliharppu
**John Bonham – Rummut
**John Paul Jones – Bassokitara, kosketinsoittimet ja mandoliini

*Eddie Kramer – Ääniteknikko
*Kevin Shirley – Ääniteknikko
*Drew Griffiths – Avustaja
*Phil Lemon – Kansi ja muu taide
*Jim Cummins – Valokuvaus
*James Fortune – Valokuvaus
*Jeffrey Mayer – Valokuvaus
*Michael Putland – Valokuvaus

## Katso myös
* Led Zeppelin BBC Sessions
* The Song Remains the Same
Arrondissementti

**Arrondissementti** () on alempi hallintoalueen yksikkö, joka on lähinnä käytössä Ranskassa ja sen entisissä alusmaissa. 

## Ranska

Ranskan departementit jakautuvat yhteensä 342:een arrondissementtiin, jotka jakautuvat edelleen kantoneihin. Arrondissementin hallintoelin on aliprefektuuri, jota johtaa presidentin valitsema aliprefekti. Pariisissa kaupunginosia nimitetään arrondissementeiksi, mutta ne vastaavat lähinnä kantoneita.

## Muut maat
Arrondissementteja käyttävät Belgia, Haiti, Senegal, Mali, Benin, Kamerun sekä muutamalla muulla maalla arrondissementti toimii kuntien osina. Kanadassa kunnallisyksikkö borough on ranskaksi *arrondissement*. Niger nimesi vuonna 2002 arrondissementtinsa departementeiksi.
Anhur

**Anhur** (kreikaksi Onuris tai Onouris, muita kirjoitusasuja An-Her, Anhuret, Han-Her, Inhert) oli muinaisen Egyptin mytologiassa alun perin ulkomainen sodan jumala. Anhuria pidettiin auringonjumala Ran sotaisan puolen ilmentymänä. Häntä alettiin palvoa Egyptissä ensimmäisen kerran Abydoksen alueella, varsinkin Thiniksessä, Egyptin 11. dynastian aikaan. Myytit kertovat, että hän toi vaimonsa Menhitin, joka oli hänen naispuolinen vastakohtansa, Nubiasta. Anhurin nimi heijastaa tätä – vapaasti käännettynä se tarkoittaa: "Tuo takaisin kaukaisen".

Yksi Anhurin arvonimistä oli "Vihollisten teurastaja". Anhur kuvattiin parrakkaana miehenä, joka piti päällään kaapua ja nelisulkaista päähinettä, kädessään keihäs tai peitsi, joskus myös leijonapäinen jumala (voiman symboli). Joissain kuvauksissa kaapu muistutti enemmänkin kilttiä.

Sodanjumalan aseman vuoksi Anhur oli muinaisen Egyptin armeijan suojelija ja tärkeitten soturien henkilöitymä. Hän oli hyvin arvostettu. Rooman valtakautena keisari Tiberius kuvattiin julkisissa tiloissa Anhurin nelisulkainen päähine päässään.

Myöhempinä aikoina Anhur rinnastettiin samaksi jumaluudeksi Shun kanssa, Anhur-Shuksi, lähinnä samankaltaisen nimen ja päähineen vuoksi. Anhur oli jumalista suositumpi, ja käytännössä Shu sulautui Anhuriin, jääden taka-alalle.

Uudessa valtakunnassa Anhurin suosio kasvoi, ja häntä alettiin kutsua myös Pelastajaksi, sillä sen ajan ihmiset pitivät sotaa vapautensa ja voitokkuutensa lähteenä. Muuttuneen aseman takia Anhuria alettiin rinnastaa mahtavampaan Horukseen. Heitä alettiin kutsua Horus-Anhuriksi. Myöhemmin nubialaiset kushit nimesivät kyseisen jumaluuden Arensnuphiseksi (myös Arsnuphis, Harensnuphis). Myöhemmin Osirista alettiin pitää Horuksen eräänä puolena, ja Isistä Arensnuphisen vaimona.

## Lähteet
*

### Viitteet

## Aiheesta muualla
Norma Shearer

**Edith Norma Shearer** (10. elokuuta 1902 Montreal, Quebec – 12. kesäkuuta 1983 Los Angeles, Kalifornia) oli kanadalaissyntyinen yhdysvaltalainen Oscar-palkittu näyttelijä. Hän aloitti elokuva-uransa 1920-luvun alkupuolella esiintymällä sivurooleissa, mutta vähitellen hän alkoi kohota pääosaan. Hänestä tuli 1930-luvulla yksi Hollywoodin seksisymboleista. Shearer voitti vuonna 1930 ainoan Oscar-palkintonsa elokuvasta *[[Eronneita]]*. Hän päätti uransa vuonna 1942.

## Elämä

Edith Norma Shearer syntyi 10. elokuuta vuonna 1902 Kanadan Montrealissa. Hänen äitinsä oli näyttelijätär Edith Shearer ja hänen isänsä kuului Kanadan ratsupoliisiin. 1920-luvun alussa Shearer aloitti uransa toimimalla extrana useissa elokuvissa. Hänen ensimmäinen elokuvansa oli *The Star Boarder* (1919), jossa hän esitti yhtä kauneuskilpailuun osallistuvista tytöistä. Shearer teki tähän aikaan myös hetken ajan mallin töitä. Elokuvissa hänen rooleikseen tulivat kiltit ja kunnolliset tytöt. Vuonna 1925 hän teki ensimmäisen elokuvansa Joan Crawfordin kanssa, joka oli silloin vasta aloittelemassa uraansa. Crawford esitti Shearerin "body doublea" elokuvassa *[[Sydämen ääni (elokuva)|Sydämen ääni]]* (1925). 

Vuonna 1927 Shearer oli jo kuuluisa tähti. Hän meni samana vuonna naimisiin yhden elokuvastudionsa MGM:n johtajan Irving Thalbergin kanssa. He saivat yhdessä kaksi lasta. Kolme vuotta myöhemmin Shearer sai ensimmäisen Oscar-palkintonsa elokuvasta *Eronneita*. Elokuva myös teki hänestä seksisymbolin. Elokuvaa seuranneina vuosina Shearer oli uransa huipulla; hän sai yhteensä viisi Oscar-ehdokkuutta, mutta ei onnistunut voittamaan enää kertaakaan, *Eronneita*-elokuvasta tullut Oscar jäi hänen ainoakseen. 

George Cukorin ohjaamassa komediaelokuvassa *[[Naiset (vuoden 1939 elokuva)|Naiset]]* (1939) Shearer näytteli jälleen Joan Crawfordin kanssa. Kaksi näyttelijätärtä eivät tulleet toimeen keskenään, sillä he olivat olleet kilpailijoita ollessaan molemmat kiinnitettyinä samaan elokuvayhtiöön. Shearerin ura oli myös jo hiipumassa siinä missä Crawfordin kohoamassa. *Naiset* jäikin yhdeksi Shearerin viimeisistä elokuvista, sillä sen jälkeen hänen suosionsa laski lopullisesti. Hänen viimeiseksi elokuvakseen jäi vuoden 1942 *Korvikerakastaja*, jonka Cukor jälleen ohjasi. 

Miehensä kuoleman jälkeen Shearer meni uusiin naimisiin hiihto-opettaja Martin Arrougén kanssa. Liitto kesti aina Shearerin kuolemaan asti. Shearer kuoli 12. kesäkuuta vuonna 1983 sairastuttuaan keuhkokuumeeseen. Hän sairasti kuolemansa aikaan myös Alzheimerin tautia. Hänet haudattiin kryptaan ensimmäisen miehensä viereen Glendaleen, Kaliforniaan.

Shearerilla on tähti Hollywood Walk of Famella.

## Filmografia

## Palkinnot ja ehdokkuudet

## Lähteet

## Aiheesta muualla

*
*
Siikalatvan lukio

**Siikalatvan lukio** on Siikalatvalla sijaitseva, vuonna 1965 perustettu lukio. Siikalatvan lukio on sekä yleis- että etälukio. Oppilaista suurin osa tulee Siikalatvan ja Pyhännän kunnista.. Vanha koulurakennus sijaitsee Siikalatvan keskustaajamassa Pulkkilassa, jossa lukio on toiminut vuodesta 1969 saakka. Lukion rehtorina toimii Juha Arbelius ja apulaisrehtorina Lauri Mäkelä.

Syksyllä 2018 lukio siirtyi Koulutuskeskus JEDUn Piippolan toimipisteen tiloihin. Samassa yhteydessä tammikuussa 2018 Siikalatvan kunnanhallitus päätti, että kunta tarjoaa lukion opiskelijoille maksuttomat oppikirjat, koulukuljetuksen, kannettavan tietokoneen sekä ajokortin. Lisäksi opiskelijoille tarjotaan asuntolapaikkoja sekä Koulutuskeskus JEDUn Piippolan toimipisteen opintoja. Maksuttomuutta perusteltiin opiskelijamäärän pienentymisellä, sillä esimerkiksi syksyllä 2017 lukiossa aloitti vain seitsemän opiskelijaa.

Lukion nimi oli vuoteen 2009 saakka Pulkkilan lukio, kunnes se kuntaliitoksen myötä vaihdettiin.

## Rehtorit
* Eero Kangas 1965–1966
* Erkki Asikainen 1966–1967
* Ossi Arohonka 1967–1992
* Kalevi Tikkanen 1992–1993
* Eero Nuolioja 1993–2008
* Tuomo Suikkanen 2008–2009
* Seppo Törmäkangas 2010
* Maarit Leskelä 2010–
*Juha Arbelius

## Lähteet

## Aiheesta muualla
* Siikalatvan lukion kotisivut
Brian Bellows

**Brian Bellows** (s. 1. syyskuuta 1964 St. Catharines, Ontario, Kanada) on entinen jääkiekkoilija. Vuodesta 1982 vuoteen 1999 kestäneellä uralla Bellowsin seuroja olivat Minnesota North Stars, Montreal Canadiens, Tampa Bay Lightning, Mighty Ducks of Anaheim ja Washington Capitals National Hockey Leaguessa sekä Berlin Capitals Saksan DEL-liigassa. Hän keräsi NHL:n runkosarjassa 485 maalia, 537 syöttöä ja 1022 tehopistettä.

Bellows oli Minnesota North Starsin varaus ja varaustilaisuuden toinen varattu pelaaja. Nuorta hyökkääjää verrattiin usein kolme vuotta vanhempaan Wayne Gretzkyyn, mikä ei ollut omiaan helpottamaan hänen tulokaskauttaan. Brian Bellows kuitenkin pelasi North Starsissa 10 kautta ja saavutti yleisön suosion niin peliesitystensä kuin hyväntekeväisyystyönsäkin ansiosta.

2. tammikuuta 1999 Bellows saavutti 1000 tehopisteen rajan 54. NHL-pelaajana kautta aikojen.

## Saavutuksia ja palkintoja
* Minnesota North Starsin kapteeni 1983-84
* ssa 1984, 1988 ja 1992 
* NHL:n kakkostähdistössä 1990 
* Stanley Cup 1993 (Montreal Canadiens)

## Tilastot

## Katso myös
* Luettelo 1000 tehopistettä saavuttaneista NHL-pelaajista

## Aiheesta muualla
* Brian Bellows hockeydraftcentral-sivustossa
* 
* Brian Bellows Legends of Hockey -palvelussa
Walferdange

**Walferdange** (; ) on Luxemburgin kaupungin noin 7&nbsp;800 asukkaan pohjoinen rajanaapuri Alzetten laaksossa. Walferdangen asukkaista yli 45&nbsp;% on ulkomaalaistaustaisia.

Walferdangen kunta koostuu kolmesta kylästä: Walferdangesta, Helmsangesta ja Bereldangesta. Pääkulkuväyliä ovat päätie Route Nationale 7 ja Luxemburgin kaupungista pohjoiseen vievä rautatie.

Walferdangen nähtävyyksiin kuuluvat vuonna 1817 rakennettu Walferdangen linna, 100 metriä pitkät ja 50 metriä leveät Roomalaisen palatsin jäännökset, vanhat kipsikaivokset sekä Walferdangen kirkko.

## Aiheesta muualla
Koivula (Pori)

**Koivula** on Porin 16. kaupunginosa Itä-Porissa. Koivulan naapurikaupunginosia ovat idässä Vanhakoivisto, lännessä Uusikoivisto ja Kuninkaanhaka ja pohjoisessa Herralahti.

Koivula on tyypillinen esimerkki 60- ja 70-luvun lähiörakentamisesta. Ensimmäiset kahdeksankerroksiset kerrostalot valmistuivat 1960-luvun alussa Koivulantien ja Säästäjänkadun varsille. Talot ovat yksirappuisia. 1966 kerrostaloalue laajeni idemmäksi Vanhakoivistontien tien varteen. Koivulan lähiön asukasluku on noin 1&nbsp;100.

Koivulan palveluja ovat esimerkiksi. Supermarket, S-market, pizzeria, parturi, kukkakauppa, Itä-Porin terveysasema, apteekki.

## Lähteet

## Aiheesta muualla
*
Henry Fordin Säätiö

**Henry Fordin Säätiö** on suomalainen vuonna 1947 perustettu moottoriliikenteen ja koneellisen maatalouden tutkimusta edistävä tukeva säätiö. Sen perustivat Sakari Tuomioja ja Magnus Rydman.

## Aiheesta muualla
* Kotisivu
Tekijä

**Tekijä**-käsitettä käytetään matematiikassa seuraavasti:
* Kertolaskussa kertoja ja kerrottava ovat tulon tekijöitä.
* Kokonaisluvun *a* tekijä on *b*, jos on olemassa kokonaisluku *c* jolle *a=b·c*.
* Olkoon *K* annettu kunta ja *P(x)*, *Q(x)* ja *R(x)* *K*-kertoimisia polynomeja. Polynomin *P(x)* tekijä on *Q(x)*, jos on olemassa polynomi *R(x)* jolle *P(x)=Q(x)·R(x)* kaikilla *x*.
* Olkoon *A* annettu algebrallinen rakenne. *A*:han voidaan tällöin muodostaa ositus, jonka ekvivalenssiluokkien joukkoa kutsutaan tekijärakenteeksi. Esimerkiksi jos *A* on ryhmä ja ositus muodostetaan normaalien aliryhmien perusteella, syntyvä rakenne on myös ryhmä (tekijäryhmä).

## Katso myös
*Alkutekijä
Grahamjauho

**Grahamjauho** on vehnästä kuorineen jauhettua täysjyväjauhoa.
Grahamjauho voidaan erottaa muista täysjyvävehnäjauhoista karkeamman koostumuksensa mukaan, mutta usein sanoja käytetään täysin synonyymeinä. Se on nimetty yhdysvaltalaisen presbyteeripapin Sylvester Grahamin (1794–1851) mukaan. Hän puhui kuorineen jauhetun vehnän puolesta sitä arvostaen.

Grahamjauhon erottaa esimerkiksi vehnäjauhoista se, että leivottaessa niistä muodostuu vähemmän sitkoa.

Grahamjauhoista valmistetaan muun muassa grahamsämpylöitä. Jauhoja voi käyttää myös muuhun leivontaan sekä puuroon muiden jauhojen tapaan. Jauhoja käytetään pienten leivonnaisten ja marjapiirakoiden leivontaan.

## Lähteet
Tuomas M. S. Lehtonen

**Tuomas Martti Samuel Lehtonen** (s. 8. tammikuuta 1960 Helsinki) on suomalainen historiantutkija. Hän oli Suomalaisen Kirjallisuuden Seuran (SKS) pääsihteeri 2004–2025.

## Elämä ja ura
Lehtonen valmistui ylioppilaaksi Tapiolan iltalukiosta 1980 ja  filosofian maisteriksi Helsingin yliopistosta 1987 pääaineenaan yleinen historia ja sivuaineena kotimainen kirjallisuus ja Suomen historia. Hän opiskeli myös taidehistoriaa, klassillista filologiaa, filosofiaa ja yleistä kirjallisuustiedettä. Lehtonen vaikutti professori Matti Viikarin tutkijaryhmässä ja hänet ohjasi keskiajan tutkimuksen pariin filosofian professori Simo Knuuttila.

Vuosina 1987–1988 Lehtonen toimi Tiede & edistys -aikakauskirjan toimitussihteerinä. Vuosina 1988–1999 ja 2000 hän toimi tutkijana Helsingin yliopiston Renvall-instituutissa. Hän väitteli filosofian tohtoriksi 1996 aiheenaan 1100- ja 1200-luvun vaihteen latinankielinen runous (*[[Carmina Burana]]*). Lehtonen on ollut Helsingin yliopiston Euroopan historian dosentti vuodesta 1999. Hän toimi Renvall-instituutin johtajana 2000–2004. Hän on ollut tutkijana ja johtajana useissa Suomen Akatemian tutkimushankkeissa. Lehtoselta on ilmestynyt yli sata tieteellistä julkaisua.

Lehtonen sai valtion tiedonjulkistamispalkinnon 1998 ja 2006 sekä Glossa ry:n jakama Valoisa keskiaika -kunniamaininta 2006. Vuonna 2016 Lehtonen nimitettiin Jyväskylän yliopiston kunniatohtoriksi. Hänelle myönnettiin professorin arvonimi vuonna 2019.
 
Lehtosen isä oli piispa Samuel Lehtonen.

## Teoksia
### Kirjoittanut
* 
* 

### Toimittanut
* 
* 
* 

## Lähteet
* 

### Viitteet

## Aiheesta muualla
* Lehtonen Helsingin yliopiston tutkimusportaalissa
Sleeper Cell

**Sleeper Cell** on yhdysvaltalainen Showtime-kanavan esittämä draamasarja. Suomessa sarjaa esittää JIM ja Nelonen. Sarja kertoo FBI-agentti Darwyn Al-Sayeedista (Michael Ealy), joka soluttautuu terroristien soluihin. Sleeper Cellistä on tehty tähän mennessä kaksi yhdeksänosaista tuotantokautta.

Sleeper Cell on ollut ehdokkaana sekä parhaan minisarjan Emmy- että Golden Globe -palkintoon. Lisäksi pääosan Michael Ealy oli ehdolla Golden Globeen parhaasta miespääosasta minisarjassa. http://imdb.com/title/tt0465353/awards

## Aiheesta muualla
*
* Ohjelman esittely Jim-kanavan sivulla
Bagarmossen

**Bagarmossen** on yksi Tukholman kaupunginosista. Se kuuluu Skarpnäckin kaupunginosa-alueeseen. Alueen kerrotaan saaneen nimensä yksinkertaisesti nackalaisesta leipurista, joka omisti alueen eteläosassa olevan suon. Alueen kaavoitus valmistui vuonna 1950. Asukasluku on nykyään noin 10&nbsp;000 henkeä.

Aluetta ryhdyttiin rakentamaan 1950-luvulla, jolloin valmistui useita kerrostaloja. Alueen eteläosaan muodostui rivitaloalue. Kouluja valmistui vuosina 1954, 1956 ja 1959. Alue oli osa Skarpnäckin kartanoa vuoteen 1922 saakka, jolloin se ostettiin Tukholman kaupungille. Vuonna 1959 Nackan ja Tukholman välistä kaupunginrajaa muutettiin siten, että Bagarmossenin alue suureni. Bagarmossenista tuli oma kaupunginosansa vuonna 1963, kun sitä ennen se oli ollut osa Skarpsnäcks gårdin kaupunginosaa.

Bagarmossenissa on Tunnelbanan samanniminen asema.

## Lähteet

## Aiheesta muualla

* Bagarmossens Hembygdsförening / Gamla Skarpnäcks Vänner
Tikkula

**Tikkula** () on Porin 24. kaupunginosa. Valtatie 2 muodostaa Tikkulan Vähärauman kaupunginosan vastaisen etelärajan ja Kokemäenjoki pohjoisrajan. Idässä on Karjarannan ja Käppärän ja lännessä Ulasoorin kaupunginosat.

Tikkulan alue on valtaosin teollisuusaluetta ja se on saanut nimensä vanhan tulitikkutehtaan mukaan. Tehtaan toiminta lakkasi jo vuonna 1987 ja tehdaskiinteistö purettiin vuonna 2003 uuden liikekeskuksen tieltä. Yksi tehtaan seinä jäi suojeltuna muistuttamaan menneestä. Seinä on nykyään entisöity ja osa liikerakennuksen ulkoseinää. Tikkulan S-market käyttää nykyään vanhan tehtaan logoa omanaan. 

## Lähteet

## Aiheesta muualla
*
Halosta

**Halosta!** on muusikko Kassu Halosen soolouran toinen albumi, joka ilmestyi vuonna 1981. Yli tunnin kestävä tupla-albumi sisältää suurin osin cover-kappaleita, mutta levyltä löytyy myös muutamia Halosen omia kappaleita.

Albumi julkaistiin vinyylilevynä ja C-kasettina Delta-levymerkillä. Vuonna 2001 Warner Music Finland julkaisi albumista remasteroidun CD-painoksen.

## Kappaleet
Kaikki kappaleet sovittanut Kassu Halonen, ellei toisin mainita.

### A-puoli
# 
# 
# 
# 

### B-puoli
# 
# 
# 
# 

### C-puoli
# 
# 
# 

### D-puoli
# 
# 
# 

## Kokoonpano
### Muusikot
* Kassu Halonen – laulu (2-5, 8-13), urut, piano
* Juha Björninen – kitara
* Janne Louhivuori – kitara, huuliharppu
* Jyrki Manninen – slidekitara
* Hillel Tokazier – piano
* Heikki Virtanen – basso
* Pekka Helin – basso
* Vesa Aaltonen – rummut
* Nappi Ikonen – lyömäsoittimet, rummut
* Iris Rautio – taustalaulu, laulu (6)
* Marjo-Riitta Kervinen – taustalaulu

### Tuotanto
* Tommi Liuhala - tuottaja, tekniikka (MTV-studiot), visuaalinen suunnittelu
* Kassu Halonen - tuottaja, visuaalinen suunnittelu
* Harri Sutinen - tekniikka (MTV-studiot)
* MTV-studiot - äänitys (Helsinki, Suomi)
* Rauno Liukkunen - masterointi (Cutting Room, Suomi)
* Tapsa Rantanen - kannen suunnittelu
* Erik Uddström - valokuvat

## Lähteet

## Aiheesta muualla
* ''Halosta'' discogs.com -sivustolla
Uudet protestilaulut

**Uudet protestilaulut** on Irwin Goodmanin C-kasetti, joka ilmestyi vuonna 1983. Nauhan kappaleet on julkaistu ainoastaan edellä mainitussa formaatissa. Lauluissa arvostellaan  politiikkaa ja talouselämää. Kasetin kaikki kappaleet on säveltänyt ja sanoittanut Tapani Koivisto. Kasetin kappaleet julkaistiin uudelleen seuraavana vuonna kasetilla ***Manun valtakunta***.

## Kappaleet
# Manun valtakunta
# Onko virkavaltaa
# Rahaa valtiolle
# Politiikkapeli
# Kyllä vituttaa jos ei kiinnosta
# Salainen numero
# Rahan valta
# Uudet arvot
# Laulun vapaus
# Elämän polut
# Euroviisujuttu

## Lähteet
USS Dwight D. Eisenhower (CVN-69)

**USS Dwight D. Eisenhower** (runkonumerot CVAN-69 ja CVN-69) on Yhdysvaltain laivaston Nimitz-luokan lentotukialus.

## Valmistus

Alus tilattiin Newport News Shipbuilding and Drydock Companyltä Newport Newsistä Virginiasta, missä köli laskettiin 15. elokuuta 1970. Alus laskettiin vesille 11. lokakuuta 1975 kumminaan Dwight D. Eisenhowerin leski Mamie Doud-Eisenhower ja otettiin palvelukseen 18. lokakuuta 1977 ensimmäisenä päällikkönään William E. Ramsey.

Palvelukseen otettaessa alus korvasi toisen maailmansodan aikaisen Midway-luokan] lentotukialuksen ''USS Franklin D. Rooseveltin''.

## Palvelus

Alusta uudistettiin sen neljännen partiomatkan jälkeen lokakuusta 1985 huhtikuuhun 1987 uudella ilma- ja sukellusveneentorjuntakalustolla ja huollettiin uudelleen 1995-1997.

*Dwight D. Eisenhower* on osallistunut operaatioihin
# 1990: operaatio Desert Shield (Irak/Kuwait/Saudi-Arabia)
# 1991: operaatio Desert Storm
# 1993: operaatio Deny Flight (Bosnia, 1993–1995)
# 1994: operaatio Restore Democracy (Haiti)
# 2000: operaatio Southern Watch (Irakin lentokieltoalueiden valvonta)

Alus siirrettiin vuonna 2001 huoltoon ja ydinpolttoaineenvaihtoon, mistä se palautettiin palvelukseen tammikuussa 2005. Aluksen kotisatamana on Norfolk.

## Lähteet
*

### Viitteet

## Aiheesta muualla
Kierrejousi

**Kierrejousi** on jousi, joka on tarkoitettu joustamaan pituussuunnassa. Jousivoiman oletetaan kasvavan lineaarisesti siirtymän funktiona. F = -k*x.

Kierrejouset valmistetaan usein nuorrutetusta teräslangasta, jonka poikkipinta on pyöreä. Mikäli jousen poikkipinta on ympyrä ja jousen nousu tasajakoinen, voidaan jousivakio laskea seuraavasti:
: k = \frac{Gd^4}{64nR^3} \ 
missä G = materiaalin liukumoduuli, d = langan halkaisija, n = kierrosten lukumäärä ja R = jousen säde.

Jousen tarkoitus on varastoida ja luovuttaa energiaa mahdollisimman tarkasti suunnittelijan haluamalla tavalla. Materiaalin kimmoisuus on oltava riittävä jotta se voi palautua kuormittamattomaan tilaan mahdollisimman tarkasti suoritetun työliikkeen jälkeen.

Käyttötarkoituksen ja toimintaperiaatteen mukaan jousituotteet voidaan ryhmitellä esimerkiksi seuraavasti:

* Kierrejouset
* Työkalujouset
* Kitkajouset (Friction spring )
* Lautasjouset
* Aaltojouset
* Jousilaatat
* Jousikomponentit
* Lankamuotojouset

Tapauksissa, jolloin suunnittelija tietää, että konstruktio tulee sisältämään jousen, on sen suunnitteluun syytä ryhtyä hyvissä ajoin, ainakin ennen lopullista kappaleen muodon määritystä ja mitoitusta. Näin menetellen voidaan suunnitella jousi varmatoimiseksi niin toiminnan kuin valmistuksenkin suhteen.

Jousen kuormitustapa ja käyttöolosuhteet on määriteltävä mahdollisimman aikaisin, koska ne vaikuttavat laskennassa käytettäviin perusteisiin. Käyttöolosuhteet vaikuttavat valmistusmateriaalin valintaan ja osin myös laskenta-arvoihin. Tällaisia tekijöitä ovat esimerkiksi käyttölämpötila tai korroosioherkkyys.

Mikäli jousi joutuu väsyttävän kuormituksen alaiseksi, vaatii se jo suunnitteluvaiheessa yksilöllisen tarkastelun. Kuormitusvaihteluiden lukumäärän ollessa yli 10000 kertaa jousen oletetun käyttöiän aikana on varmuuskertoimen k (vääntöjännitys ) tai q  (vetojännitys ) vaikutus huomioitava suunnittelussa. Kyseisten kertoimien arvot ovat tasaisella tai lepäävällä kuormalla =1.

## Katso myös
* Jousivakio
Tuotedifferointi

**Tuotedifferoinnilla** tarkoitetaan oman tuotteen erilaistamista niin, että se poikkeaa muista markkinoilla olevista samaa kohderyhmää tavoittelevista tuotteista. Tuotedifferointi on yksi yrityksen suurimpia strategisia valintoja. Differoinnissa voidaan erottua kilpailijoista joko laadullisesti tai poikkeavilla ominaisuuksilla tai näiden yhdistelmillä.

## Katso myös
*Segmentointi

## Lähteet
* Liiketoimintasimulaatio (Risto Tuppurainen, Oulun yliopisto: taloustieteet)
Kenttätykistörykmentti 15 (jatkosota)

**Kenttätykistörykmentti 15** (**KTR 15**) oli Suomen maavoimien kenttätykistö yksikkö jatkosodassa. Sen perusti Savonlinnan suojeluskuntapiiri 17. kesäkuuta 1941 alkaen Päämajan annettua yleisen käskyn saapua ylimääräisiin kertausharjoituksiin (mikä käytännössä tarkoitti liikekannallepanoa).

## Perustaminen

*Esikunta/KTR 15
*Esikuntapatteri/KTR 15
*I/KTR 15, joka oli rykmentin niin sanottu kantajoukko, joka muodostettiin välirauhan aikaisesta 7. prikaatin patteristosta. Komentaja majuri U. Merenheimo.
*II/KTR 15, jonka perustamispaikka oli Varkaus ja sen perustamisesta vastasi Savonlinnan suojeluskuntapiiri. Komentaja kapteeni L. Peltoniemi.
*III/KTR 15, jonka perustamispaikka oli Varkaus ja Kerimäki ja sen perustamisesta vastasi Savonlinnan suojeluskuntapiiri. Komentaja kapteeni M. Hilkemaa.
*IV/KTR 15, komentaja kapteeni K. Koski. Patteristo muodostettiin vasta hyökkäysvalmistelujen aikana rintamalla ja se käsitti linnoitustykkejä 75 K/97 ja 90 K/77 ja se määrättiin Jalkaväkirykmentti 7:n I pataljoonan tukipatteristoksi.

## Komentaja
Rykmentinkomentajana oli liikekannellepanosta 18. kesäkuuta 1941 rykmentin lakkauttamiseen 19. marraskuuta 1944 everstiluutnantti Bernhard (Perttu) Heimolainen. Hän oli samalla 2. divisioonan tykistökomentajana..

## Keskittäminen ja sodan alun tehtävä
Rykmentti liitettiin 2. divisioonaan, jonka toiminta-alueelle se keskitettiin (Simpelejärvi, Iso- ja Pieni-Rautjärvi). Sen tehtävänä oli tukea divisioonan puolustusta ja samanaikaisesti valmistautua hyökkäykseen.

## Lähteet
*
*
*

### Viitteet
Pohjankankaan ampuma-alue

**Pohjankankaan ampuma-alue** sijaitsee Pohjankankaalla Kankaanpään Niinisalossa.  Se ulottuu myös Karvian alueelle. 

Ampuma-alue on tärkein entisen Läntisen maanpuolustusalueen kovapanosharjoitusalue. Esimerkiksi vuonna 2005 sitä käytettiin 250 vuorokautta ja vuonna 2011 vielä yli 200 vrk. Alue on Suomen ampuma-alueista ainoa pysyvästi suljettu, eli siviileillä ei ole lupaa kulkea siellä ja alueelle johtavat tiet on suljettu puomein. Pohjankankaan ampuma-alue on Suomen toiseksi laajin ampumakenttäalue Rovajärven ampuma-alueen jälkeen.

## Historia
Suomen ensimmäinen tykistön koeampumakenttä perustettiin Valkealan Uttiin vuonna 1921, mutta se osoittautui jo pian epäkäytännölliseksi sen jäätyä asutuksen ja tiestön puristukseen. 

Uusi ampumakenttä päätettiin vuonna 1935 sijoittaa Pohjankankaalle, jossa oli käytettävissä sopivan kokoinen valtion omistama maa-alue. Tarvittavat rakennukset valmistuivat talvisodan aikana. Kysymys ampumakentän raivauksesta ratkesi yllättäen, kun Pohjankankaalla raivosi juuri ennen jatkosodan syttymistä kesäkuussa 1941 suuri metsäpalo, joka tuhosi toistatuhatta hehtaaria metsää. 

Sotien päätyttyä ja Perkjärven ampuma-alueen jäätyä Neuvostoliitolle luovutetulle alueelle Pohjankankaan ampuma-alue oli ainoa kenttätykistön harjoitusalue Suomessa, kunnes Rovajärven ampuma-alue saatiin käyttöön vuonna 1949. Tykistön talviaikaiset ampumaleirit järjestettiin kuitenkin Pohjankankaalla vuoteen 1957 saakka.

## Yleistä ampuma-alueesta
Ampumakentällä on pituutta 23 km ja sen suurin ampumaetäisyys on 15 km. Alueen pinta-ala on noin 15 000 hehtaaria. Alueen suurin leveys on 4,5 kilometriä ja sen korkein maastonkohta on 169 metrin korkeuteen merenpinnasta ulottuva Kauraharju Karvian puolella. 

Ampumakentän sisään jää myös pienialainen luonnonsuojelualue, Suonreittenkeidas Korvaluoman kylän kohdalla. Varsinainen Pohjankankaan harju ulottuu ampuma-alueen pohjoispuolella aina Kauhajoelle ja Kauhanevan–Pohjankankaan kansallispuistoon saakka. 

Harjun ja ampuma-alueen eteläpuolella sijaitsee Niinisalon varuskunta sekä noin 20 kilometriä pitkä Hämeenkankaan harjoitusalue, joka ulottuu Jämijärvelle. Ampuma-alueella harjoittelee pääasiassa Porin prikaati. Alue on myös muiden joukko-osastojen käytössä. Pohjankangasta laajempaa varoaluetta edellyttävät ammunnat suoritetaan Rovajärven ampuma-alueella. 

Räjähdekeskus (ent. Koeampumalaitos) on yksi alueen vakituisista käyttäjistä.

## Alueen ongelmia
Ampuma-alueen käyttöä on haitannut sen itä-länsisuuntainen kapeus. 

Pääsiäisenä 2002 Tykistöprikaati ampui kranaatin ampuma-alueen laitamilla sijainneeseen pihapiiriin. Tapauksessa ketään ei loukkaantunut, mutta sirpaleista jäi jälkiä muun muassa rakennuksiin. Saunaluoman kyläläiset ovat laskeneet harhaosumia tulleen kylään muitakin kertoja.

## Lähteet
Vuorioikeus

**Vuorioikeus** (*vuorikäräjät*) oli 1700-luvun Ruotsin tapa hallita ruukkeja ja yleensäkin raudantuotantoa. Rautahallintoa johti vuorikollegio, kaivosalan keskusvirasto, joka sijaitsi Tukholmassa. Paikallisvalta kuului **vuorimestareille**, jotka jakoivat maan vuorimestaripiireihin. Suomessa oli  kolme  vuorikäräjäpiiriä: Uudenmaan, Hämeen sekä Turun- ja Porin läänit muodostivat ensimmäisen piirin, toisen Vaasan ja Oulun läänit sekä kolmannen Viipurin, Kuopion ja Mikkelin läänit. Vuorimestari tarkasti ruukkien toiminnan ja toimi vuorikäräjien puheenjohtajana kussakin ruukissa kerran vuodessa. Käräjät käsittelivät oikeudellisia, hallinnollisia ja tuotannollisia kysymyksiä.  

Suomen siirryttyä Venäjän keisarikunnan valtaan Suomen sodan jälkeen vuonna 1809 jäi vuorikäräjille vain rikosoikeudelliset tehtävät, ja vuonna 1854 Suomen vuorikäräjät lakkautettiin kokonaan.

## Lähteet
Leppäkorpi (Pori)

**Leppäkorpi** () on Porin 31. kaupunginosa Länsi-Porissa. Etäisyys keskustaan on noin kuusi kilometriä, Leppäkorpi on Porin keskustaajaman reuna-alueita. Leppäkorven naapurikaupunginosat ovat idässä Tuorsniemi ja pohjoisessa Pietniemi. Leppäkorvesta länteen ja etelään päin mentäessä alkaa haja-asutusalue.

Leppäkorven alue on Vanhakartanon tilan entistä peltoa, jonka rakentaminen aloitettiin 80-luvun alussa. 1990-luvun alkuun mennessä alue oli lähes täyteen rakennettu. Alueen kaavoittamista aikoinaan ajoi voimakkaasti muun muassa demareiden kansanedustaja Mikko Elo, joten alue on kulkenut kansan suussa myös "Elo-vainio" -nimellä. Alue koostuu rivi- ja omakotitaloista. Alueella ei ole juurikaan palveluita, sillä Leppäkorvessa toiminut K-kauppa lakkautettiin huhtikuussa 2005. Kunnallisista palveluista alueella on pieni esikoulu 5–6 vuotiaille ja päiväkoti 1–5 vuotiaille.
## Lähteet

## Aiheesta muualla
*
Säkylän ampuma-alue

**Säkylän ampuma-alue** liittyy Porin Prikaatiin ja Huovinrinteen varuskunta-alueeseen. Sen pinta-ala on noin 4&nbsp;200 hehtaaria ja sitä käytettiin 230 vuorokautena vuoden 2005 aikana.

Säkylänharju sijoittuu pitkälti ampuma-alueen sisäpuolelle. 

Harjusinisiiven, uhanalaisen perhoslajin, ainoa tunnettu esiintymä Pohjoismaissa on Säkylän ampuma-alueella. Siellä on myös Suomen ainoa ruususiipisirkka-esiintymä.

Pääasiassa alueella ammutaan jalkaväen aseilla.

## Lähteet
Spiral

**Spiral** on ranskalainen tv-sarja jota on tehty kahdeksan tuotantokautta vuosina 2005–2020. Ensimmäinen tuotantokausi on esitetty Suomessa Jim-kanavalla. Tv-sarjan on luonut televisioyhtiö *Son et Lumière*. Ensimmäinen jakso esitettiin Canal+ -kanavalla.

## Juoni

Tarina alkaa, kun pariisilaiselta kaatopaikalta löydetään romanialaisen naisen ruumis. Nainen on hakattu, mutta aluksi ei tiedetä enempää. Poliisit aloittavat suuret tutkimukset. Pian kuvioihin astuu syyttäjä Pierre Clément. Sarja kuvaa poliisissa ja oikeuslaitoksessa työskentelevien yksityiselämää ja kulloinkin tutkinnan kohteena olevia rikoksia Pariisissa.

## Lähteet

## Aiheesta muualla

*BBC:n Spiral-sivut
Syndalenin ampuma-alue

**Syndalen** on pääasiassa Uudenmaan Prikaatin käytössä oleva ampuma-alue Hangossa lähellä Tvärminneä ja Koverharia. Ampuma-alueen pinta-ala on noin 1 900 hehtaaria ja sitä käytettiin 210 vuorokautena vuoden 2005 aikana.  Ampuma-alueen keskuksena toimii Koverharin entisten tehtaiden läheisyydessä sijaitseva leirialue, jonka yhteydessä toimii myös Uudenmaan Prikaatin satama. Alueen maasto koostuu pääasiassa hiekkakankaasta ja -dyyneistä, joita rikkovat Sandöträsketin järvi sekä Tvärminneträsketin umpeensoistunut järvi.

Pääasiassa alueella ammutaan jalkaväen aseilla.

## Lähteet